ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్ర ఆరోగ్య నిధికి సంబంధించిన అప్డేట్
దారిద్య్ర రేఖకు దిగువన ఉన్న పేద రోగులకు ఏదైనా సూపర్ స్పెషాలిటీ ప్రభుత్వ ఆసుపత్రులు / ఇన్స్టిట్యూట్లలో చికిత్స కోసం ఆర్థిక సహాయం అందించబడుతుంది
రాష్ట్రీయ ఆరోగ్య నిధి  అనేది రాష్ట్రాలు/కేంద్రపాలిత ప్రాంతాల వారీగా దారిద్య్రరేఖకు దిగువన ఉన్న పేద రోగులకు మరియు గుండె, మూత్రపిండాలు, కాలేయం, క్యాన్సర్ మొదలైన వాటికి సంబంధించిన ప్రాణాంతక వ్యాధులతో బాధపడే పేద రోగులకు ఒకే గొడుకు కింద ఏదైనా సూపర్ స్పెషాలిటీ ప్రభుత్వ ఆసుపత్రులు/ఇన్స్టిట్యూట్లలో చికిత్స కోసం ఒకేసారి ఆర్థిక సహాయం అందించే కేంద్ర రంగ పథకం. రాష్ట్రీయ ఆరోగ్య నిధి పథకం క్రింది విధంగా మూడు భాగాలను కలిగి ఉంది:
రాష్ట్రీయ ఆరోగ్య నిధి  - సూపర్ స్పెషాలిటీ సౌకర్యాలు కలిగిన ప్రభుత్వ ఆసుపత్రులు/ఇన్స్టిట్యూట్లలో గుండె, మూత్రపిండాలు, కాలేయం మొదలైన వాటికి సంబంధించిన ప్రాణాంతక వ్యాధుల చికిత్సకు గరిష్టంగా 15 లక్షల రూపాయల దాకా ఆర్థిక సాయం అందిస్తారు.
ఆరోగ్య మంత్రిత్వశాఖ యొక్క క్యాన్సర్ పేషెంట్ ఫండ్  - ప్రాంతీయ క్యాన్సర్ కేంద్రాలు / తృతీయ సంరక్షణ క్యాన్సర్ కేంద్రాలు  మరియు రాష్ట్ర క్యాన్సర్ ఇన్స్టిట్యూట్లు లో క్యాన్సర్ చికిత్సకు గరిష్టంగా 15 లక్షల రూపాయల దాకా ఆర్థికసాయం అందిస్తారు.
అరుదైన వ్యాధులతో బాధపడుతున్న పేద రోగులకు ఆర్థిక సహాయం.. - సూపర్ స్పెషాలిటీ సౌకర్యాలు కలిగిన ప్రభుత్వ ఆసుపత్రులు/ఇన్స్టిట్యూట్లలో చికిత్స కోసం పేర్కొన్న అరుదైన వ్యాధుల కోసం గరిష్టంగా 20 లక్షల రూపాయల దాకా ఆర్థికసాయం అందిస్తారు.
రాష్ట్రీయ ఆరోగ్య నిధి యొక్క స్కీమ్ గురించి మరింత సమాచారాన్ని https://main.mohfw.gov.in/Major-Programmes/poor-patients-financial-support లింక్ ద్వారా తెలుసుకోవచ్చు.
పేద మరియు బలహీనవర్గాల్లో అర్హులైన కుటుంబాలకు ఆయుష్మాన్ భారత్ - ప్రధాన మంత్రి జన్ ఆరోగ్య యోజన  పథకం సంవత్సరానికి 5 లక్షల రూపాయల దాకా ఆరోగ్య రక్షణను అందిస్తుంది. భారతదేశంలోని ప్రభుత్వ మరియు ప్రైవేట్ ఎంప్యానెల్ ఆసుపత్రులలో సెకండరీ మరియు తృతీయ సంరక్షణ ఆసుపత్రిలో చేరేందుకు ఆయుష్మాన్ భారత్ - ప్రధాన మంత్రి జన్ ఆరోగ్య యోజన గురించి మరింత సమాచారాన్ని https://pmjay.gov.inలో లింక్ ద్వారా తెలుసుకోవచ్చు.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ శుక్రవారం ఈ మేరకు లోక్సభలో లిఖితపూర్వక సమాధానంలో తెలిపారు
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 176.86 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,34,235
మొత్తం కేసుల్లో క్రియాశీల కేసులు 0.31%
ప్రస్తుత రికవరీ రేటు 98.49%
గత 24 గంటల్లో 26,988 మంది కోలుకున్నారు. దీంతో, కోలుకున్నవారి మొత్తం సంఖ్య 4,22,46,884 కు పెరిగింది.
గత 24 గంటల్లో 13,166 కొత్త కేసులు నమోదయ్యాయి.
రోజువారీ పాజిటివిటీ రేటు 1.28%
వారపు పాజిటివిటీ రేటు 1.48%
గత 24 గంటల్లో చేసిన 10,30,016 కొవిడ్ పరీక్షలతో కలిపి ఇప్పటివరకు 76.45 కోట్ల పరీక్షలు చేశారు.
ప్రధాన మంత్రి కార్యాలయం
ఈ నెల 25న లఖ్నవూ విశ్వవిద్యాలయం శత వార్షిక స్థాపన దినోత్సవానికి హాజరుకానున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ నెల 25న లఖ్నవూ విశ్వవిద్యాలయం శత వార్షిక స్థాపన దినోత్సవం లో ఆ రోజు సాయంత్రం 5:30 గంటలకు వీడియో కాన్ఫరెన్స్ మాధ్యమం ద్వారా పాలుపంచుకోనున్నారు. ఈ విశ్వవిద్యాలయాన్ని 1920వ సంవత్సరం లో స్థాపించడం జరిగింది. ఇది తన 100వ సంవత్సర ఉత్సవాన్ని జరుపుకోనుంది.
ఈ సందర్భంలో విశ్వవిద్యాలయ శత వార్షిక స్మారక నాణేన్ని ప్రధాన మంత్రి ఆవిష్కరించనున్నారు. ఇండియా పోస్ట్ జారీ చేసే ఒక ప్రత్యేక స్మారక తపాలా బిళ్ళను, అలాగే ఒక స్పెషల్ కవర్ ను కూడా ఈ కార్యక్రమంలో ఆయన విడుదల చేస్తారు. కేంద్ర రక్షణ మంత్రి, ఉత్తర్ ప్రదేశ్ గవర్నర్ లతో పాటు, ఉత్తర్ ప్రదేశ్ ముఖ్యమంత్రి కూడా ఈ కార్యక్రమం లో పాల్గొంటారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
భారతదేశపు మొదటి బన్ని గేదె ఐవిఎఫ్ దూడకు జన్మనిచ్చింది.
దేశంలో పశు సంపదను మెరుగుపరచడానికి గేదెల ఐవిఎఫ్ను ప్రభుత్వం ప్రోత్సహిస్తుంది
దేశంలో బన్ని అనే గేదె జాతికి చెందిన మొదటి ఐవిఎఫ్ దూడ పుట్టడంతో భారతదేశ ఓపియూ-ఐవిఎఫ్ విధానం తదుపరి స్థాయికి చేరుకుంది. ఈ మొదటి ఐవిఎఫ్ బన్ని దూడ రైతు వినయ్ ఎల్.వాలా ఇంటి వద్ద ఏర్పాటు చేసిన 6 బన్ని ఐవిఎఫ్ గర్భాలలో జన్మించింది. గుజరాత్లోని సోమనాథ్ జిల్లాలో ధనేజ్ వద్ద అతనికి చెందిన సుశీల ఆగ్రో ఫామ్ ఉంది.
ప్రధాన మంత్రి శ్రీ నరేంద్ర మోదీ డిసెంబర్ 15, 2020న గుజరాత్లోని కచ్ ప్రాంతాన్ని సందర్శించిన సందర్భంగా బన్ని గేదె జాతి గురించి మాట్లాడారు. మరుసటి రోజు, అంటే డిసెంబర్ 16, 2020, ఓవమ్ పిక్-అప్  మరియు ఆస్పిరేషన్ ప్రక్రియలు బన్ని గేదెల యొక్క విట్రో ఫలదీకరణం  ప్రణాళిక చేయబడింది.
వినయ్కి చెందిన సుశీల వ్యవసాయ క్షేత్రాలకు చెందిన 3 బన్ని గేదెలను శాస్త్రవేత్తలు ఎంపిక చేసుకున్నారు. గుజరాత్లోని సోమనాథ్ జిల్లాలోని ధనేజ్కు చెందిన వాలా చెందిన ఫామ్లో ఈ మూడు బన్ని గేదెల నుండి 29 ఓసైట్లను  ఇంటర్వెజినల్ కల్చర్ డివైజ్  కి గురి చేశారు. వాటిలో ఒకదాని నుండి మొత్తం 20 ఓసైట్లు ఐవిసికి లోబడి ఉన్నాయి.
వాస్తవానికి, ఒక దాత నుండి 20 ఓసైట్లు 11 పిండాలకు కారణమయ్యాయి. పిండం బదిలీ  9 పిండాలతో జరిగింది, దీని ఫలితంగా 3 ఐవిఎఫ్ గర్భాలు వచ్చాయి. రెండవ దాత నుండి మొత్తం 5 ఓసైట్లు 5 పిండాలకు కారణమయ్యాయి . ఐదు పిండాలలో, నాలుగు ఈటికి ఎంపిక చేయబడ్డాయి. దీని ఫలితంగా 2 గర్భాలు ఏర్పడ్డాయి. మూడవ దాత యొక్క 4 ఓసైట్స్ నుండి, 2 పిండాలు అభివృద్ధి చేయబడ్డాయి మరియు పిండం బదిలీ ఫలితంగా ఒక గర్భం వచ్చింది.
మొత్తంమీద, 18 పిండాలు 29 ఓసైట్స్  నుండి అభివృద్ధి చేయబడ్డాయి. 15 పిండాల ఈటి ఫలితంగా 6 బన్ని గర్భాలు వచ్చాయి . ఈ 6 గర్భాలలో, మొదటి ఐవిఎఫ్ బన్నీ దూడ ఈరోజు జన్మించింది. ఇది దేశంలోనే తొలి బన్ని బఫెలో ఐవిఎఫ్ దూడ.
ప్రభుత్వం మరియు శాస్త్రవేత్తలు సంయుక్తంగా గేదెల ఐవిఎఫ్ రంగంలో గొప్ప సామర్థ్యాన్ని చూస్తున్నారు మరియు దేశంలో పశు సంపదను మెరుగుపరచడానికి తీవ్రంగా ప్రయత్నిస్తున్నారు.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య ప్రాంత వ్యవసాయ మార్కెటింగ్ సంస్థ  అధికారులు మరియు రైతు ఉత్పత్తుల సంస్థల తో కేంద్ర మంత్రి డాక్టర్ జితేంద్ర సింగ్ చర్చలు
కోవిడ్ తరువాత భారతీయ ఆర్ధిక వ్యవస్థకు ఈశాన్య ప్రాంత వ్యవసాయ రంగం కీలకం: డాక్టర్ జితేంద్ర సింగ్
లాభసాటి గల సంస్థ మార్చేందుకు త్వరలో దిశా నిర్దేశం చేయవలసిందిగా నెరమాక్ ను కోరిన డాక్టర్ జితేంద్ర సింగ్
కోవిడ్ అనంతర భారత ఆర్ధిక వ్యవస్థకు ఈశాన్య ప్రాంత వ్యవసాయ రంగం కీలకమని ఈశాన్య ప్రాంత అబివృద్ధి శాఖ  సహాయ మంత్రి , ప్రధానమంత్రి కార్యాలయం, సిబ్బంది, ప్రజా సమస్యలు, పింఛన్లు, అణుశక్తి మరియు అంతరిక్ష శాఖల సహాయ మంత్రి డాక్టర్ జితేంద్ర సింగ్ బుధవారం తెలిపారు. నెరమాక్ అధికారులు మరియు రైతుల బృందాలతో సంభాషిస్తూ ఈశాన్య ప్రాంతాల్లో ఉన్న అపారమైన వ్యవసాయ సంపదను వినియోగించుకొని లబ్ధిపొందాలని ఎన్నో వ్యాపార సంస్థలు చూస్తున్నాయని, మనం ఈ అవకాశాన్ని వదులుకోకూడదని ఆయన అన్నారు. పళ్ళరసాల సాంద్రీకరణ ద్వారా ఫ్రూట్ కాన్సెన్ట్రేట్ మరియు పళ్ళ రసాల తయారీ ప్లాంటులు ఏర్పాటు చేస్తామని లాభసాటి ప్రతిపాదనలతో ముందుకు వచ్చారని, వాటిని వీలయినంత త్వరగా అమలు చేసే అవకాశం ఉందని మంత్రి తెలిపారు.
కోవిడ్ తరువాత రోజుల్లో నెరమాక్ ను లాభసాటి అయిన సంస్థగా మార్చడానికి ఈశాన్య ప్రాంతంలో దొరికే అపూర్వ ఉత్పత్తులను గుర్తించి ఈశాన్య ప్రాంతం బయట దేశంలో మిగిలిన ప్రాంతాలలో అమ్మాలని డాక్టర్ జితేంద్ర సింగ్ సంస్థ అధికారులను కోరారు. ఇందుకోసం దిశానిర్దేశం చేస్తూ తమ భవిష్యత్ ప్రణాళికలను వారంలో అందజేయాలని ఆయన నెరమాక్ కు తెలిపారు.
ప్రస్తుత కీలక తరుణంలో రైతులకు అండగా నిలవడం ఒక్క నెరమాక్ కు మాత్రమే కాక రైతుల సంస్థలకు, ఈశాన్య ప్రాంతానికి మరియు మొత్తం భారతావనికి ప్రయోజనం చేకూర్చగలదని డాక్టర్ జితేంద్ర సింగ్ అన్నారు. ఇప్పుడు కేంద్ర ప్రభుత్వ ప్రోత్సాహంతో పాటు సమాజం సిద్ధంగా ఉండటమే కాక దేశం మార్పును కోరుకుంటోందని, దానికి తోడు వ్యాపార సంస్థలు ఈశాన్య ప్రాంతంలో వ్యవసాయ రంగంలో పెద్దఎత్తున పెట్టుబడులు పెట్టేందుకు ఆసక్తితో ఉన్నాయని, అందువల్ల కోవిడ్ తరువాత దేశ ఆర్ధిక వ్యవస్థ కోలుకొని ముందుకు వెళ్లడం తధ్యమని ఆయన అన్నారు.
ఈశాన్య ప్రాంతంలో అపారంగా లభించే విలక్షణమైన పళ్ళ రకాలు, సుగంధ పరిమళ ద్రవ్యాలు, మసాలా దినుసులు, బ్లాక్ రైస్ వంటి వ్యవసాయ ఉత్పత్తుల గురించి ప్రస్తావిస్తూ నెరమాక్ సంస్థ ఆ ప్రాంతంలో వ్యవసాయ-ఉద్యాన పంటల మార్కెటింగ్ కు కేంద్రంగా మారాలని, తద్వారా రైతుల ఆదాయం పెంచడానికి దోహదం చేయాలని మంత్రి అన్నారు. లాక్ డౌన్ సమయంలో రైతుల ఉత్పత్తులను సేకరించడం ద్వారా రైతులు నష్టపోకుండా సహాయం చేసినందుకు ఆయన నెరమాక్ ను ప్రశంసించారు. అయితే సంస్థ తమ కార్యకలాపాలను మరింత పెంచాలని అన్నారు. ఒక్క ఏడాదిలోనే సంస్థ టర్నోవర్ రూ. 2 కోట్ల  నుంచి రూ. 20 కోట్లకు  పెరగడం ఆశాజనకంగా ఉందని అంటూ వచ్చే ఐదేళ్లలో రూ. 200 కోట్ల టర్నోవర్ లక్ష్యంగా పెట్టుకొని దానిని సాధించేందుకు కృషి చేయాలని ఆయన అన్నారు.
ఈశాన్య ప్రాంత అభివృద్ధి శాఖ  కార్యదర్శి డాక్టర్ ఇందర్జీత్ సింగ్, ఈశాన్య ప్రాంత మండలి కార్యదర్శి శ్రీ మోజెస్ కె. చలాయ్, నెరమాక్ చైర్మన్ శ్రీ సౌరభ్ ఎండ్లీ మరియు శాఖకు చెందిన ఇతర సీనియర్ అధికారులు వీడియో కాన్ఫరెన్సు ద్వారా జరిగిన చాక్షుష సమావేశంలో పాల్గొన్నారు.
ఆర్థిక మంత్రిత్వ శాఖ
ఆదాయం పై పన్ను కు సంబంధించి ఎగవేత ను అరికట్టేందుకు, ద్వంద్వ పన్నుల నివారణ కు సంబంధించి బ్రెజిల్ కు మరియు భారతదేశాని కి మధ్య ఒప్పంద సవరణ నియమావళి కి ఆమోదం తెలిపిన మంత్రిమండలి
భారత ప్రభుత్వం, ఫెడరేటివ్ రిపబ్లిక్ ఆఫ్ బ్రెజిల్ ల మధ్య ద్వంద్వ పన్ను ల నివారణ కు, ఆదాయం పై పన్ను కు సంబంధించి ఎగవేత ను అరికట్టేందుకు ఉద్దేశించిన ఒప్పంద సవరణ నియమావళి ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదించింది.
అమలు వ్యూహం, లక్ష్యాలు:
మంత్రివర్గం ఆమోదం తరువాత ఈ నియమావళి ని అమలు లోకి తెచ్చే ప్రక్రియ కు సంబంధించిన విధి విధానాల ను పూర్తి చేయడం జరుగుతుంది. దీని అమలు ను మంత్రిత్వ శాఖ పర్యవేక్షించి, తెలియజేస్తుంది.
ప్రధాన ప్రభావం:
ద్వంద్వ పన్ను ల నివారణ తీర్మానాన్ని అంతర్జాతీయ ప్రమాణాల స్థాయి కి పెంచడం ద్వారా భారతదేశం, బ్రెజిల్ ల మధ్య ఒప్పంద నియమావళి సవరణ ద్వంద్వ పన్ను లు లేకుండా చూస్తుంది.
డిటిఎస్ ద్వారా కాంట్రాక్టు ను కుదుర్చుకొనే దేశాల మధ్య పన్ను హక్కుల ను స్పష్టం గా తెలియజేయడం జరుగుతుంది. ఇది ఇరు దేశాల పెట్టుబడిదారులకు, వ్యాపారాల కు పన్ను స్పష్టత ను ఇస్తుంది.
ఈ సవరణ నియమావళి ఆయా దేశాల లో వడ్డీ పైన రాయల్టీ లు, టెక్నికల్ సర్వీసు ఫీజుల పై పన్ను రేటుల ను తగ్గించడం వల్ల పెట్టుబడులు తరలి రావడానికి అవకాశం కలుగుతుంది. సవరణ నియమావళి కనీస ప్రమాణాల ను అమలు చేస్తుంది. అలాగే జి-20 ఒఇసిడి బేస్ ఇరోజన్ ఫిట్ షిఫ్టింగ్  ప్రాజెక్టు సిఫారసుల ను అమలు చేస్తుంది. బిఇపిఎస్ ప్రాజెక్టు కింద సులభతర ప్రయోజనాల పరిమితి క్లాజు, డిటిఎస్ కి సంబంధించిన సాధారణ దుర్వినియోగ వ్యతిరేక క్లాజు, ప్రియాంబుల్ టె క్స్ ట్ లను చేర్చడం జరిగింది. దీని వల్ల పన్నుప్రణాళిక వ్యూహాల ను నియంత్రిస్తుంది. పన్ను నిబంధనల లో పొంతన లేని నిబంధనల ను తొలగిస్తుంది.
అంశాల వారీ గా వివరాలు :
ఎ. ప్రస్తుతం భారతదేశం, బ్రెజిల్ ల మధ్య గల డిటిఎసి పై 1988వ సంవత్సరం ఏప్రిల్ 26వ తేదీ న సంతకాలు జరిగాయి. తదనంతరం 2013వ సంవత్సరం అక్టోబర్ 15వ తేదీ న ఒక ప్రొటోకాల్ సంతకం చేయడం ద్వారా దాని ని సవరించారు. ఇది సమాచార మార్పిడి కి సంబంధించింది. ప్రస్తుత ప్రొటోకాల్ ద్వారా డిటిఎసి ని పలు ఇతర అంశాల విషయం లో సవరించడమైంది.
బి. సవరించిన డిటిఎస్ , జి-20 ఒఇసిడి బేస్ ఇరోజన్, ప్రాఫిట్ షిఫ్టింగ్  ప్రాజెక్టు ఇతర సిఫారసు లు, కనీస ప్రమాణాల ను అమలు చేస్తుంది.
పూర్వ రంగం:
ప్రస్తుతం భారతదేశం, బ్రెజిల్ ల మధ్య ఉన్న ద్వంద్వ పన్ను ల నివారక ఒప్పందం  చాలా పాత ది. దీని ని ప్రస్తుత అంతర్జాతీయ పరిణామాల కు అనుగుణం గా మార్పు చేయవలసిన అవసరం ఏర్పడింది. అలాగే జి.20, ఒఇసిడి బేస్ ఇరోజన్, ప్రాఫిట్ షిఫ్టింగ్ ప్రాజెక్ట్ ల లో గల సిఫారసుల ను అమలు చేయడానికి ఈ సవరణ లు అవసరం అయ్యాయి.
(
ప్రధాన మంత్రి కార్యాలయం
బిల్ గేట్స్ తో ప్రధాని భేటీ
ఆరోగ్యం, అభివృద్ధి, వాతావరణం మీద ప్రధాని నరేంద్ర మోడీతో నా సంభాషణ భారతదేశ అభివృద్ధి మీద నా ఆశావహ దృక్పథాన్ని మరింత బలపరచింది: బిల్ గేట్స్
‘కో-విన్ ప్రపంచానికి ఒక నమూనా’ అన్న మోదీ నమ్మకంతో ఏకీభవిస్తున్నా : బిల్ గేట్స్
నవకల్పనలో పెట్టిన పెట్టుబడితో ఏం సాధ్యమో భారత్ చూపుతోంది: బిల్ గేట్స్
ప్రధాని శ్రీ నరేంద్ర మోదీ ఈరోజు ఢిల్లీలో బిల్ గేట్స్ తో భేటీ అయ్యారు. గేట్స్ ఒక ట్వీట్ చేస్తూ, ఇటీవలి తన భారత పర్యటన మీద ఒక నోట్ జోడించగా ప్రధాని స్పందిస్తూ ట్వీట్ చేశారు:
“బిల్ గేట్స్ ను కలిసి కీలక అంశాలమీద సుదీర్ఘ చర్చలు జరపటం సంతోషంగా ఉంది. ఆయన వినయం, మెరుగైన సుస్థిర ప్రపంచాన్ని చూడాలన్న తపన స్పష్టంగా కనబడ్డాయి”.
గేట్స్ తన నోట్ లో , “ఈ వారం నేను భారత్ లో ఉన్నా. ఆరోగ్యం, వాతావరణ మార్పు తదితర కీలక రంగాలలో నవకల్పనల గురించి తెలుసుకుంటూ గడిపా. ప్రపంచం అనేక సవాళ్ళు ఎదుర్కుంటున్న సమయంలో భారత్ లాంటి ఒక చురుకైన దేశాన్ని సందర్శించటం స్ఫూర్తిదాయకంగా ఉంది” అని రాశారు. ప్రధానితో జరిగిన ఈ భేటీని తన పర్యటనలో చాలా ముఖ్యమైనదిగా అభివర్ణిస్తూ, “ప్రధాని మోదీతో తరచూ మాట్లాడుతూనే ఉన్నా. ముఖ్యంగా కోవిడ్ -19 టీకా తయారీలోనూ, భారత ఆరోగ్య రంగంలో పెట్టుబడులు పెట్టటం మీద చర్చించాం. సమర్థవంతమైన, సురక్షితమైన, సరసమైన ధరకే అందేలా టీకాలు తయారుచేయగల అద్భుత సామర్థ్యం భారతదేశానికుంది. దీనికి గేట్స్ ఫౌండేషన్ అండ ఉంది. భారత్ లో తయారైన టీకాలు ప్రపంచవ్యాప్తంగా కోట్లాది ప్రాణాలు కాపాడాయి” అన్నారు.
కోవిడ్ సంక్షోభ సమయంలో భారత్ వ్యవహరించిన తీరును ప్రస్తావిస్తూ, “ ప్రాణాలు కాపాడే పరికరాలు తయారు చేయటమే కాకుండా వాటిని అందజేయటంలోనూ, దేశ ప్రజారోగ్య వ్యవస్థను కాపాడటంలోనూ, 2.2 బిలియన్ డోసుల కోవిడ్ టీకాలు అందజేయటంలోనూ గొప్పదనం చాటుకుంది. కో-విన్ అనే ఓపెన్ సోర్స్ ప్లాట్ ఫామ్ ద్వారా కోట్లాది మంది తమ టీకాల షెడ్యూల్ నిర్ణయించుకోవటానికి, టీకాలు వేయించుకున్నవారు డిజిటల్ సర్టిఫికెట్లు పొందటానికి వీలయింది. ఈ ప్లాట్ ఫామ్ ను ఇప్పుడు విస్తరించటం ద్వారా భారదేశపు సార్వత్రిక టీకాల కార్యక్రమానికి కూడా ఉపయోగించుకుంటున్నారు. కో-విన్ ప్రపంచనికే ఆదర్శమన్న ప్రధాని మోదీ మాటతో నేను ఏకీభవిస్తున్నా” అన్నారు.
డిజిటల్ చెల్లింపులలో భారతదేశ పురోగతిని బిల్ గేట్స్ అభినందించారు. “ కోవిడ్ సంక్షోభ సమయంలో 20 కోట్లమంది మహిళలతో సహా మొత్తం 30 కోట్లమందికి అత్యవసర నగదు బదలీ చేయటంలో భారత్ విజయం సాధించింది. ఆధార్ అనే డిజిటల్ గుర్తింపు వ్యవస్థలో పెట్టుబడి పెట్టటం ద్వారా ఆర్థిక సమ్మిళితికి ప్రాధాన్యం ఇవ్వటం వల్లనే భారత్ ఈ డిజిటల్ బాంకింగ్ సౌలభ్యాన్ని సాధించగలిగింది. ఆర్థిక సమ్మిళితి అనేది అద్భుతమైన పెట్టుబడి” అన్నారు
పిఎం గతి శక్తి మాస్టర్ ప్లాన్, జి-20 అధ్యక్షత, విద్య, నవకల్పనలు, వ్యాధులమీద యుద్ధం, చిరుధాన్యాలవంటి అనేక సాధనలను కూడా గేట్స్ తన నోట్ లో ప్రస్తావించారు
“ఆరోగ్యం, అభివృద్ధి, వాతావరణం మీద ప్రధాని నరేంద్ర మోడీతో నా సంభాషణ భారతదేశ అభివృద్ధి మీద నా ఆశావహ దృక్పథాన్ని మరింత బలపరచింది. నవకల్పనలో పెట్టిన పెట్టుబడితో ఏం సాధ్యమో భారత్ చూపుతోంది. భారతదేశం ఈ పురోగతిని కొనసాగిస్తూ తన నవకల్పనలను ప్రపంచంతో పంచుకుంటుందని ఆశిస్తున్నా” అంటూ గేట్స్ ముగించారు.
పౌర విమానయాన మంత్రిత్వ శాఖ
మధ్యప్రదేశ్లోని ఖజరహోలో జూలై 25న జరగనున్న 5వ హెలికాప్టర్ & స్మాల్ ఎయిర్క్రాఫ్ట్ సమ్మిట్
- సమ్మిట్ను ప్రారంభించనున్న మధ్యప్రదేశ్ ముఖ్యమంత్రి శ్రీ శివరాజ్ సింగ్ చౌహాన్ మరియు కేంద్ర పౌర విమానయాన & ఉక్కుశాఖ మంత్రి శ్రీ జ్యోతిరాదిత్య ఎం. సింధియా
- మారుమూల మరియ కొండ ప్రాంతాల్లో ఉడాన్ పథకం పరిధిని మెరుగుపరచడమే ఈ సమ్మిట్ లక్ష్యం
5వ హెలికాప్టర్ అండ్ స్మాల్ ఎయిర్క్రాఫ్ట్ సమ్మిట్ను మినిస్ట్రీ ఆఫ్ సివిల్ ఏవియేషన్, మధ్యప్రదేశ్ ప్రభుత్వం, పవన్ హన్స్ లిమిటెడ్ మరియు ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ లు సంయుక్తంగా 25 జూలై 2023న మధ్యప్రదేశ్లోని ఖజురహోలో నిర్వహిస్తున్నాయి. ఈవెంట్ యొక్క థీమ్ "చివరి మైలును చేరుకోవడం: హెలికాప్టర్లు & చిన్న విమానాల ద్వారా ప్రాంతీయ కనెక్టివిటీ". దీనిని మధ్యప్రదేశ్ ముఖ్యమంత్రి శ్రీ శివరాజ్ సింగ్ చౌహాన్ మరియు కేంద్ర పౌర విమానయాన & ఉక్కుశాఖ మంత్రి శ్రీ జ్యోతిరాదిత్య ఎం. సింధియా ప్రారంభిస్తారు. ఈవెంట్ ఫార్మాట్లో ప్రారంభ సెషన్తో పాటు సాంకేతిక సెషన్ ఉంటుంది.
సమ్మిట్ యొక్క విస్తృత లక్ష్యాలు:
- భారతీయ హెలికాప్టర్ మరియు స్మాల్ ఎయిర్క్రాఫ్ట్ పరిశ్రమ వృద్ధి కథనాన్ని చర్చించడానికి పరిశ్రమ వాటాదారులందరికీ మరియు విధాన రూపకర్తలకు ఉమ్మడి వేదికను అందించడం
- మారుమూల మరియు కొండ ప్రాంతాలలో ఉడాన్ స్కీమ్ పరిధిని మెరుగుపరచడం మరియు దేశంలోని గ్రామీణ ప్రాంతాల నుండి పట్టణ కనెక్టివిటీని విస్తరించడం
- అంతరాయం లేని సేవలను అందించడం ద్వారా ఇప్పటికే ఉన్న మరియు టూరిజం హాట్స్పాట్లు ఉన్న ప్రదేశాలకు హెలికాప్టర్ & స్మాల్ ఎయిర్క్రాఫ్ట్ కనెక్టివిటీని పెంచడం
భారతదేశ రవాణా పర్యావరణ వ్యవస్థలో హెలికాప్టర్లు మరియు చిన్న విమానాలు సమగ్ర పాత్ర పోషిస్తాయి. సివిలియన్ హెలికాప్టర్లు, ప్రత్యేకించి మారుమూల ప్రాంతాలలో పర్యాటకానికి విపరీతమైన సామర్థ్యాన్ని అందిస్తూ పర్యాటకులు సుందరమైన ప్రకృతి దృశ్యాలు మరియు సాంస్కృతిక గమ్యస్థానాలను ప్రత్యేక మార్గాల్లో అనుభవించడానికి వీలు కల్పిస్తూ, మెరుగైన ప్రాప్యతకు దోహదం చేస్తాయి. హెలికాప్టర్ సేవలు అందించే ఇతర పాత్రలలో అత్యవసర వైద్య సేవలు మరియు వరదల సమయంలో విపత్తు నిర్వహణ, రెస్క్యూ ఆపరేషన్లు మొదలైనవి కూడా ఉన్నాయి.
అదేవిధంగా చిన్న విమానాలు వ్యాపార మరియు విశ్రాంతి ప్రయాణీకులకు సమర్థవంతమైన మరియు సౌకర్యవంతమైన రవాణా ఎంపికలను అందిస్తాయి. ప్రాంతీయ విమాన కనెక్టివిటీని మెరుగుపరుస్తాయి మరియు అంతగా అభివృద్ధి చెందని గమ్యస్థానాల అన్వేషణను ప్రోత్సహిస్తాయి. తద్వారా విమానయానం మరియు పర్యాటక పరిశ్రమలు ఒకదానికొకటి ప్రయోజనం పొందుతాయి. ఉపాధి అవకాశాలను పెంపొందించుకుంటాయి మరియు దేశవ్యాప్తంగా ఆర్థిక వృద్ధిని పెంచుతాయి.
భారత పౌర విమానయాన పరిశ్రమ అభివృద్ధి చెందుతున్న కీలక సమయంలో ఈ సమ్మిట్ జరగుతుంది. ఆర్థికం మరియు ఉపాధి అనే రెండు ముఖ్యమైన అంశాలు ఎల్లప్పుడూ దానితో పాటు తీసుకువస్తున్నందున ఈ రంగం ఇప్పుడు భారతదేశానికి మాత్రమే కాకుండా ప్రపంచవ్యాప్తంగా ఉన్న మానవాళికి అవసరమైనదిగా మారింది.
5వ హెలీ సమ్మిట్ భారతదేశ పౌర విమానయాన పరిశ్రమను మరింత పెంచే సమర్థవంతమైన మరియు హేతుబద్ధమైన నిర్ణయాలను అమలు చేయడానికి విధాన నిర్ణేతలతో నిమగ్నమై మరియు సహకరించడానికి పరిశ్రమ వాటాదారులను కలిసి తీసుకువస్తుంది.
5వ హెలికాప్టర్ & స్మాల్ ఎయిర్క్రాఫ్ట్ సమ్మిట్ టీజర్ను ఇక్కడ చూడవచ్చు:
https://twitter.com/MoCA_GoI/status/1682617297276370944?s=20
4వ హెలీ-ఇండియా సమ్మిట్ 2022 గురించిన సమాచారాన్ని ఇక్కడ చదవవచ్చు:
https://pib.gov.in/PressReleasePage.aspx?PRID=1866510
ప్రధాన మంత్రి కార్యాలయం
మహాశివరాత్రిసందర్భం లో ప్రజలకు శుభాకాంక్షలు తెలిపిన ప్రధాన మంత్రి
మహాశివరాత్రి సందర్భం లో ప్రజలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మంగళప్రదమైనటువంటి మహాశివరాత్రి సందర్భం లో దేశవాసులకు అనేకానేక శుభాకాంక్షలు. హర హర మహాదేవ.
మహాశివరాత్రి ప్రత్యేక సందర్భం లో ఇవే శుభాకాంక్షలు. హర హర మహాదేవ!’’ అని ఒక ట్వీట్ లో ప్రధాన మంత్రి పేర్కొన్నారు.
ఆర్థిక మంత్రిత్వ శాఖ
ఒఐసిఎల్ కు, ఎన్ఐసిఎల్ కు మరియు యుఐఐసిఎల్ కు మూలధనాన్ని ఇవ్వాలన్న ప్రతిపాదన కు ఆమోదం తెలిపిన మంత్రిమండలి
మూడు ప్రభుత్వ రంగ సాధారణ బీమా కంపెనీల కు మూలధనాన్ని ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం తన సూత్రప్రాయ ఆమోదాన్ని తెలిపింది. ఆ కంపెనీ ల పేరు లు ఓరియంటల్ ఇన్శ్యోరెన్స్ కంపెనీ లిమిటెడ్ , నేశనల్ ఇన్శ్యోరెన్స్ కంపెనీ లిమిటెడ్ , యునైటెడ్ ఇండియా ఇన్శ్యోరెన్స్ కంపెనీ లిమిటెడ్ .
ఒఐసిఎల్, ఎన్ఐసిఎల్, యుఐఐసిఎల్ అనే ఈ మూడు ప్రభుత్వ రంగ బీమా కంపెనీ ల ఆర్థిక పరిస్థితి సంకటమైంది గా ఉన్నందువల్లను, నియంత్రణపరమైనటువంటి పరపతి నియమాల ఉల్లంఘన జరిగినందువల్లను వెంటనే 2,500 కోట్ల రూపాయల ను విడుదల చేసేందుకు మంత్రివర్గం అనుమతి ని ఇచ్చింది.
(
ప్రధాన మంత్రి కార్యాలయం
నేశనల్ఎస్ సి-ఎస్ టి హబ్ స్కీమ్ యొక్క సాఫల్యాన్ని ప్రశంసించిన ప్రధాన మంత్రి
నేశనల్ ఎస్ సి-ఎస్ టి హబ్ స్కీమ్ ఒక లక్ష కు పైబడిన లబ్ధిదారు నమోదుల ను అతిగమించి ముందుకు దూసుకుపోతూ ఉండడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
కేంద్ర మంత్రి శ్రీ నారాయణ్ రాణె ట్వీట్ కు ప్రధాన మంత్రి జవాబిస్తూ, ‘‘ఎమ్ఎస్ఎమ్ఇ ని బలపరచడం అంటే, సమాజం లో ప్రతి ఒక్క వర్గాన్ని బలపరచడంతో సమానమైంది.’’ అని పేర్కొన్నారు.
ప్రధాన మంత్రి ఒక ట్వీట్ లో,
‘‘అనేకానేక అభినందనలు. ఎమ్ఎస్ఎమ్ఇ రంగాన్ని పటిష్ట పరచడం అంటే దానికి అర్థం సమాజం లోని ప్రతి ఒక్క వర్గాన్ని బలోపేతం చేయడమే. జాతీయ ఎస్ సి-ఎస్ టి హబ్ స్కీము సాధించినటువంటి ఈ సాఫల్యం ఉత్సాహకరమైంది గా ఉంది’’ అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19పై పోరు దిశగా రోగకారక నిర్మూలన దారి, రోడ్డు పరిశుభ్రత పరికరాలకు CSIR-CMERI దుర్గాపూర్ ప్రయోగశాల రూపకల్పన
ప్రపంచాన్ని వణికిస్తున్న కరోనా వైరస్  మహమ్మారిపై పోరులో తనవంతుగా శాస్త్ర-సాంకేతిక పరిష్కారాల అన్వేషణ కృషిని ‘భారత శాస్త్ర-పారిశ్రామిక పరిశోధన మండలి’  ముమ్మరం చేసింది. ఈ మేరకు సంస్థకు చెందిన దుర్గాపూర్లోని కేంద్రీయ మెకానికల్ పరిశోధన సంస్థ  ప్రయోగశాలలో కొత్త ఆవిష్కరణలకు రూపమిచ్చింది:-
రోగకారక నిర్మూలన నడకదారి: ప్రస్తుతం అందుబాటులోగల అత్యంత సమగ్ర రోగకారక నిర్మూలన వ్యవస్థలుగా వీటిని పరిగణించవచ్చు. వీటిని ఏకాంత/క్వారంటైన్ చికిత్స ప్రాంతాలుసహా జన ప్రవేశం అధికంగా ఉండే ప్రతి ప్రదేశంలోనూ ఏర్పాటు చేయవచ్చు. ఇందుకోసం రెండురకాల ‘నడకదారుల’ను సీఎస్ఐఆర్ రూపొందించింది:
-
వాయుపీడన వ్యవస్థ: ఇది గరిష్ఠ జల్లు తెర ఏర్పడేలా చదరపు అంగుళంపై సుమారు 40 కిలోల బరువుతో గాలి ఒత్తిడిని సృష్టించగల కంప్రెసర్తో పనిచేస్తుంది. ఈ దారిలో మనం నడిచేటప్పుడు అందులో అమర్చిన సెన్సర్లు 20 నుంచి 40 సెకన్లపాటు కంప్రెసర్ను పనిచేయిస్తాయి. దీన్ని తొలుత సీఎంఈఆర్ఐ ప్రాంగణ ప్రధాన ద్వారంవద్ద 2 మీటర్ల ఎత్తు, 2.1 మీటర్ల పొడవు, 1 మీటరు వెడల్పుతో అమర్చారు.
-
జలశక్తి వ్యవస్థ: ఇందులోనూ గరిష్ఠ జల్లు తెర ఏర్పడే విధంగా 1 హార్స్పవర్ మోటారుతో పనిచేస్తుంది. ఇందులోని సెన్సర్లు కూడా 20 నుంచి 40 సెకన్లపాటు మోటారును పనిచేయించి పరిశుభ్రత ద్రవాన్ని వెదజల్లుతాయి. ఈ తరహా నడకదారిని సీఎంఈఆర్ఐ వైద్యకేంద్రం వద్ద ఏర్పాటు చేశారు. వీటిని తమ ప్రాంగణాల ప్రవేశద్వారాల వద్ద ఏర్పాటు చేసేందుకు పలు సంస్థలు ఆసక్తి చూపుతున్నాయి.
రోడ్డు పరిశుభ్రత పరికరం:
ఇది 2 నుంచి 5వేల లీటర్ల సామర్థ్యంగల ట్యాంకర్ ట్రాక్టరుకు అమర్చిన రోడ్డు పరిశుభ్రత వ్యవస్థ. ఇది అత్యంత భారీ గాలి ఒత్తిడితో రోడ్డుకు రెండువైపులా 16 అడుగుల మేర 75 కిలోమీటర్ల దూరందాకా పరిశుభ్రత ద్రవాన్ని వెదజల్లగలదు. వాహన రాకపోకలు అధికంగా ఉండే-రోగకారకాల ముప్పుగల పొడవైన రహదారులలో, టోల్ప్లాజాల సమీపాన ఈ ఉపకరణాన్ని వినియోగించవచ్చు. అలాగే గృహ-కార్యాలయ-క్రీడా సముదాయాలు, అపార్ట్మెంట్ల ప్రాంగణాల్లో వాడుకోవచ్చు.
మానవ వనరుల అభివృద్ధి మంత్రిత్వ శాఖ
విద్య సహకారాన్ని బలోపేతం చేసుకోనున్న భారత్, యునైటెడ్ కింగ్డమ్
భారతదేశ జాతీయ విద్యా విధానం-2020ని దూరదృష్టి చర్యగా ప్రశంసించిన విదేశాంగ కార్యదర్శి రాబ్
- ఇది ఇరు దేశాల మధ్య జీవవంతెనగా విద్యను బలోపేతం చేస్తుందని వెల్లడి
- అకడమిక్ అర్హతల పరస్పర గుర్తింపుల కోసం ఉమ్మడి టాస్క్ఫోర్స్ ఏర్పాటు
- విద్యను అంతర్జాతీయీకరించడానికి భారతదేశం చేస్తున్న ప్రయత్నాలకు ఇది తోడ్పడుతుందన్న విద్యా మంత్రి
భారతదేశం, యునైటెడ్ కింగ్డమ్ వారి విద్యా సహకారాన్ని మరింత బలోపేతం చేసుకోవాలని సంకల్పించాయి. ఈ రోజు జరిగిన ఒక ద్వైపాక్షిక సమావేశంలో కేంద్ర విద్యాశాఖ మంత్రి శ్రీ రమేష్ పోఖ్రియాల్ ‘నిశాంక్’, యుకే విదేశాంగ కార్యదర్శి ఆర్టి డొమినిక్ రాబ్లు పాల్గొన్నారు. ఇరుదేశాల మధ్య విద్య పరిశోధన రంగంలో తమ నిశ్చితార్థాన్ని మరింతగా పెంచడానికి అంగీకరించాయి. వచ్చే సంవత్సరంలో విద్యా అర్హతలను పరస్పరం గుర్తించడంలో సహకారంపై పని చేయాలని నిర్ణయించాయి. సమావేశంలో కేంద్ర విద్యాశాఖ సహాయ మంత్రి శ్రీ సంజయ్ ధోత్రే, ఉన్నత విద్యాశాఖ కార్యదర్శి శ్రీ అమిత్ ఖరే, మంత్రిత్వ శాఖ ఉన్నతాధికారులు పాల్గొన్నారు. యూకే విదేశాంగ కార్యదర్శి శ్రీ డొమినిక్ రాబ్, భారతదేశ జాతీయ విద్యా విధానం 2020ను దూరదృష్టితో కూడుకున్న విధానం అని ప్రశంసించారు. ప్రతిపాదిత సంస్కరణలు విద్యార్థులకు, ఆర్థిక వ్యవస్థకు మరియు ఇరు దేశాల మధ్య లోతైన కలిసి పని చేయడానికి, సహకారానికి అవకాశాలను తెరుస్తాయని అన్నారు. విద్య భారతదేశం మరియు యుకే మధ్య జీవన వంతెన అని 2018లో యుకే పర్యటన సందర్భంగా ప్రధాని శ్రీ నరేంద్ర మోడీ చేసిన ప్రకటనను ఈ సందర్భంగా గుర్తుచేసుకున్న రాబ్, ఈ వంతెనను మరింత బలోపేతం చేయడానికి కొత్త విధానం సహాయపడుతుందని అన్నారు. భారత దేశంలో మెరుగైన విద్యా కఠినత విషయమై యుకేకు మంచి గౌరవం ఉందని అన్నారు. భారతీయ విద్యార్థి సమూహం తన దేశానికి ఎంతో విలువైనదని ఆయన అన్నారు. విద్యార్థుల చైతన్యాన్ని సులభతరం చేయడానికి వారి వీసా, ఇమ్మిగ్రేషన్ నిబంధనలలో యుకే అనేక రకాల మార్పులు చేసిందని ఆయన తెలియజేశారు. విద్యా అర్హతలను పరస్పరం గుర్తించే దిశగా కలిసి పని చేయడానికి ఇరు దేశాల నుండి నియమించబడిన ఉన్నత విద్యా సంస్థలతో కూడిన టాస్క్ఫోర్స్ను ఏర్పాటు చేయడానికి భారత్, యుకేలు అంగీకరించాయి.
టాస్క్ ఫోర్స్ యొక్క కూర్పు, విధివిధానాలను అధికారిక స్థాయిలో నిర్ణయిస్తాయి.
ఈ సందర్భంగా కేంద్ర విద్యా శాఖ మంత్రి శ్రీ రమేష్ పొఖ్రియాల్ ‘నిశాంక్’ మాట్లాడుతూ ఉమ్మడి టాస్క్ఫోర్స్ను ఏర్పాటు చేయడం వల్ల విద్యా అర్హతపై పరస్పర గుర్తింపు సాధించే ప్రక్రియ వేగవంతం అవుతుందన్నారు. ఇది ఉన్నత విద్య యొక్క అంతర్జాతీయకరణ కోసం భారతదేశం యొక్క ఎజెండాకు మద్దతు ఇస్తుందని తెలిపారు. అకాడెమిక్ అర్హతలను పరస్పరం గుర్తించే దిశగా పనిచేసే ఒప్పందం ప్రపంచ వ్యాప్తంగా వలస శ్రామిక శక్తిని సృష్టించడం, భారతీయ ఉన్నత విద్యను అంతర్జాతీయీకరించడానికి ప్రధాన మంత్రి శ్రీ నరేంద్ర మోడీ దృష్టితో సమంగా మిళితమవుతుందని అన్నారు. కేంద్రజాతీయ విద్యా విధానం  2020లో ప్రతిపాదించినట్టుగా జులైలో అమలులోకి తేవడమైంది. యుకే దేశంతో భారతదేశ విద్యా సంబంధాలపై శ్రీ పొఖ్రియాల్ మాట్లాడుతూ రెండు దేశాల మధ్య సంబంధాలు సానుకూలంగా మరియు సహకారంగా ఉన్నాయన్నారు. నేటి ఒప్పందం విద్య, పరిశోధన, ఆవిష్కరణల ద్వారా సంబంధాలను పెంచడానికి వారి మధ్య నిరంతర పరస్పర విశ్వాసాన్ని సూచిస్తుందని తెలిపారు. విద్య, పరిశోధన, ఆవిష్కరణ రంగాలలో పరస్పరం కలిసి పని చేయడాన్ని ఇది మరింత పెంచుతుందన్నారు. ఇరు పక్షాలు ఆశాభావం మరియు విశ్వాసం వ్యక్తం చేశాయి. ఇది లోతైన మరియు బలమైన ద్వైపాక్షిక సంబంధాలకు దారితీసింది.